GiliGold/VAD_KnessetCorpus huggingface dataset:
דוד רותם: אם את רוצה לתת לנו דיון בחוק אחר, אנחנו נתעסק בזה.
<מרב ישראלי: ממש לא.
דוד רותם: אני מבקש לסיים בתוך דקה.
<מרב ישראלי: לצורך העניין, אני אקרא לו צד ימין של המיינסטרים המדווח.
<מרב ישראלי: יש את צד שמאל של המיינסטרים המדווח, וזה הצד שלא מדווח בכלל.
<מרב ישראלי: זה ההון הבאמת שחור.
<מרב ישראלי: החל משרברבים שלא עובדים עם חשבוניות, דרך נש"מים לא רשומים, לא מדווחים, לא בעלי רישיון ולא כפופים לרגולציה.
<מרב ישראלי: צריך להבין שכל התיקונים "הנהדרים", שאינם נהדרים ולפי דעתי הם מסוכנים וחמורים, בכל מקרה הם לא יחולו על אלה שאינם רשומים משום שהם מלכתחילה לא מדווחים, לא נרשמים, לא מבקשים רישיון, לא מדווחים לרשות להלבנת הון ולא ידווח גם למס הכנסה.
דוד רותם: מרב, את לא יכולה לדבר חצי שעה, אני לא אתן לך.
<מרב ישראלי: אחרים דיברו פה חצי שעה, אני שתקתי כל-כך יפה מהבוקר.
דוד רותם: יש לך 3 דקות לנמק את ההסתייגות, לא יותר מזה.
דוד רותם: נימקת כבר 10 דקות.
<מרב ישראלי: לעומת זאת, מה שאנחנו כן עושות פה זה תקדים חמור מאוד שבו אנחנו נדווח ונעשה מאגר של ספר שחור של אינפורמציה על אזרחיות ואזרחים, רק משום שהם ביצעו פעולה כספית.
<מרב ישראלי: אמנם מעל 50,000 שקלים אבל זה מדרון חלקלק, שאם פותחים אותו, אין לשער לאן הוא יגיע.
<מרב ישראלי: מדינת ישראל, בשבתה כמדינה דמוקרטית – זאת בהתייחס לדיון שהיה פה במשך כל אתמול וכמה הדמוקרטיה שלה מאוימת או לא, לא יכולה להרשות לעצמה לנהל ספר שחור על אזרחיות ואזרחים אך ורק משום שהם ביצעו פעולה כספית.
<מרב ישראלי: לכן אנחנו מבקשות ומבקשים שוב למחוק את הסעיף הזה מחוק ההסדרים כי כאמור לא ראוי שיהיה בספר החוקים שלנו.
דוד רותם: כל החוק לא ראוי שיהיה בחוק הזה.
<מרב ישראלי: לא, הסעיף הזה.
חנא סוייד: אדוני היושב ראש, אני חושב שאנחנו כאן בוועדת החוקה וההיבט שאני רוצה להסתייג על החוק בא מהכיוון של זכויות אדם וזכויות של פרטיות.
חנא סוייד: אט אט אנחנו הופכים לחברה שמאבדת כל קורטוב של פרטיות.
חנא סוייד: כמעט כל פעולה שהאזרחים נוקטים בה, הם לא יכולים לזכות ולו במינימום של פרטיות.
חנא סוייד: כל פעם פעם זה מסיבה אחרת.
חנא סוייד: פעם זה בגלל ביטחון ואז אתה בעצם צפוי לכך שיעקבו אחריך בכל הפעולות שלך, גם בטלפון, גם באימייל ובכל הדרכים ובכל המעשים והפעולות שאתה נוקט.
חנא סוייד: כאן זה בפעולות המוניטאריות שאנשים עושים.
חנא סוייד: כאן לא מדובר בסכומים שהם סכומים של טריליונים ושל מיליארדים.
חנא סוייד: כאן מדובר על כמה עשרות אלפי שקלים, זה סכומים קטנים.
חנא סוייד: למה צריך לעקוב?
חנא סוייד: למה צריך להכניס פעולות כל-כך פשוטות לספר ולמאגר מידע?
חנא סוייד: מה אני עשיתי?
חנא סוייד: אם אני הולך לעשות פעולה כזאת, למה צריך לרשום אותי במאגר מידע?
חנא סוייד: אני אומר לך, אדוני היושב ראש, מי שחושב שהאמונים על מאגרי המידע האלה הם אנשים אובייקטיבים, אני לא רוצה לפגוע בכולם אבל חלק ניכר מהם הם עושים כסף.
חנא סוייד: הם מספסרים במידע שנאגר אצלכם.
חנא סוייד: אנחנו ראינו בתקופה האחרונה שאפילו אנשי חוק שאמונים על מידע במאגרי מידע, הם מספסרים, הם עושים ביזנס, הם עושים עסקים עם המידע הזה.
<רון דרור: רשות המיסים, עכשיו.
דוד רותם: אם אתה תמשיך לדבר אתה בתוך שנייה בחוץ.
חנא סוייד: אני חושש לא רק מהמידע הזה.
חנא סוייד: כל פיסת מידע היא כשלעצמה מסכנת את הפרטיות שלי, אבל תחשוב על-כך שזה לא הגוף היחיד שאוסף עלי מידע אלא שיש מספר גופים שאוספים מידע.
חנא סוייד: אם אתה מחבר את המידע הזה, אז עדיף לנו כולנו שאנחנו נגור בבתים של זכוכית.
חנא סוייד: כל הפעולות שלנו הן שקופות ואנחנו גרים בבתים של זכוכית.
דוד רותם: אבל אם אין לנו מה להסתיר - - -
חנא סוייד: רגע, לזה אני מגיע.
חנא סוייד: זאת טענה שטותית.
חנא סוייד: מה זה אם אין לך מה להסתיר אין לך מה לפחד?
חנא סוייד: אז בואו נתפשט כולנו, אין לנו מה להסתיר.
חנא סוייד: זה היגיון?
חנא סוייד: זה היגיון של פשיזם, שבעצם אתה צריך להיות האח הגדול שקוף לחלוטין.
דוד רותם: נא לסיים.
חנא סוייד: יש לי עוד הרבה דברים.
דוד רותם: אדוני, אין לך עוד הרבה דברים.
דוד רותם: יש לך 3 דקות ואתה מדבר כבר 5.
חנא סוייד: אדוני היושב ראש, אנחנו בוועדת חוקה חוק ומשפט.
חנא סוייד: בעצם אנחנו מגנים על מה שנשאר מהפרטיות של האנשים ושל האוכלוסייה.
דוד רותם: אתה תנמק את ההסתייגות שלך במליאה.
חנא סוייד: אני מנמק.
חנא סוייד: אני יכול לדבר עוד 10 שעות על העניין הזה.
דוד רותם: אתה יכול לדבר 10 שעות אבל לא פה.
דוד רותם: כי יש לך 3 דקות לנמק הסתייגות.
חנא סוייד: מי קבע?
חנא סוייד: אתמול נתת 6 דקות.
דוד רותם: רק לראשון.
חנא סוייד: אדוני היושב ראש, אני חושב שאנחנו במדרון חלקלק.
חנא סוייד: אנחנו אט אט גורמים לכך שכל האזרחים במדינת ישראל יאבדו את הפרטיות שלהם.
חנא סוייד: אנחנו מוסרים פיסות מידע שאפשר לחבר אותן ובעצם לפגוע בפרטיות, בעצמאות, באוטונומיה.
חנא סוייד: בסופו של דבר אנחנו בישראל התרגלנו למצב שהכול גלוי ובגלל שיקולי ביטחון אין לך שום פרטיות.
חנא סוייד: אני מוחה נגד העניין הזה.
חנא סוייד: אנחנו לא יכולים להתיר לעצמנו להגיע למצב שבו בחברה שלנו הכול גלוי בטענה שאם אין לך מה להסתיר, אז בעצם אין לך מה לדאוג.
חנא סוייד: יש לי מה להסתיר ולאו דווקא בגלל סיבות רעות, אלא בגלל אוטונומיה, בגלל שזאת המהות שלי.
חנא סוייד: לכן אני חושב שכל העניין של האגירה של המידע במאגר מידע, "מידע המפורט בדוח לפי סעיף קטן א', יאגר במאגר מידע".
חנא סוייד: אני לא רוצה את מאגר המידע הזה.
חנא סוייד: למה שיהיה לי מאגר מידע.
<מרב ישראלי: למחוק את הסעיף.
דוד רותם: אני מעלה להצבעה את ההסתייגויות.
דוד רותם: מי בעד ההסתייגויות נא להרים את היד?
<מרב ישראלי: לפני כן אנחנו רוצים לבקש הצבעה על פיצול הסעיף מחוק ההסדרים.
דוד רותם: מי בעד לפצל את החוק?
דוד רותם: בעד – 6
דוד רותם: הבקשה לפיצול נדחתה.
<מרב ישראלי: אנחנו מבקשות רביזיה על ההצבעה הזאת.
דוד רותם: הצעה לסדר לא יכולה רביזיה.
דוד רותם: פיצול זאת הצעה לסדר.
<סיגל קוגוט: לא, היא יכולה להיות.
דוד רותם: רבותיי, רביזיה תהיה בדיוק בעוד חצי שעה ב-10:50.
דוד רותם: ההסתייגויות יעלו למליאה.
<מרב ישראלי: גם על זה אנחנו מבקשים רביזיה.
דוד רותם: גם זה יהיה ב-10:50.
<מרב ישראלי: אנחנו לא יכולים להצביע בעד החוק אם יש לנו רביזיה.
חנא סוייד: אתה לא יכול להצביע על החוק.
אורי מקלב: אני טוען נושא חדש לפני ההצבעה.
חנא סוייד: זה בדיוק העניין.
חנא סוייד: אתה רוצה לרמוס כל חוק וכל תקנה וכל נוהל תקין.
חנא סוייד: אתה רוצה לרמוס אותו.
אורי מקלב: לפני ההצבעה אני מבקש נושא חדש.
אורי מקלב: אני רוצה גם לנמק מדוע.
<סיגל קוגוט: נושא חדש צריך לטעון לפני ההצבעה.
אורי מקלב: אני מוכן לנמק את זה.
דוד רותם: ב-10:50 נוכל לדון ברביזיה.
אורי מקלב: יש לנו גם נושא חדש.
דוד רותם: תנמק עכשיו על נושא חדש.
אורי מקלב: אדוני היושב ראש.
אורי מקלב: התחבטתי אתמול אם לטעון אבל לאחר הדיון היום התחזקתי בטענה של נושא חדש.
אורי מקלב: לדעתי, נושא חדש זה לא אומר דווקא שהשינוי צריך להיות שהוא תוספת לחוק מהבחינה הזאת שהוא מוסיף על מה שנכתב בחוק והוא רוצה עכשיו להרחיב אותו.
אורי מקלב: גם צמצום של חוק וגם משמעות שהחוק חל לא על סכומים שהיו במקור בחוק, אלא במקום סכומים של 50,000 שקלים אתם העליתם את הסכום ל-500,000 שקלים שלגביהם המידע הזה יכול להיבדק.
אורי מקלב: יש גם את הנושא של שינוי בהשמדת המידע, שאני חושב שאלו שינויים מבורכים שעשיתם.
אורי מקלב: זה יכול להיות לטובת הנש"מים והתהליך אבל ב כל מקרה, במהותו זה נושא חדש.
אורי מקלב: נושא חדש צריך להכריע האם הוא יכול להיות בחוק הזה או לא, או שצריך להצביע עליו מתחילתו בקריאה ראשונה.
<מרב ישראלי: אנחנו מצטרפים לבקשה.
דוד רותם: אתם מצטרפים לכל בקשה, העיקר שלא נצביע.
<מרב ישראלי: רק מה שמוצדק בעיננו וחשוב, לא באופן אוטומטי.
דוד רותם: אתן יכולות להמשיך.
<סיגל קוגוט: יש כאן משהו משפטי ומשהו תקנוני.
<סיגל קוגוט: מבחינה משפטית זה לא נושא חדש כי התכלית של נושא חדש היא לא לדלג על קריאה ראשונה.
<סיגל קוגוט: כל דבר שמתקנים במהלך דיוני הוועדה והוא משביח את החוק והוא לא בגדר משהו שיכול להיחשב כדילוג על הדיון הציבורי של הקריאה הראשונה, אינו נושא חדש.
<סיגל קוגוט: כאן זה ברור לחלוטין.
<סיגל קוגוט: מצד שני, תקנון הכנסת קובע, שאין לי כל-כך הרבה סמכות בטענה הזאת וזה צריך ללכת לוועדת הכנסת.
דוד רותם: אם מבחינה משפטית זה לא נושא חדש, בשביל מה צריך את ועדת הכנסת?
<סיגל קוגוט: אנחנו הערנו לכם את זה כשתיקנתם את התקנון, שזה עניין משפטי ובכל זאת אתם אוהבים שאנחנו רק ממליצים ולא מחליטים.
<סיגל קוגוט: ברור לי לחלוטין שזה לא נושא חדש.
<סיגל קוגוט: יחד עם זאת, תקנון הכנסת קובע שכשעולה טענת נושא חדש, הטענה הזאת מוכרעת רק בוועדת הכנסת, אלא אם כן נמשכת הטענה.
<מרב ישראלי: למיטב הבנתי, הפרשנות של בג"צ, שהחלטת ועדת הכנסת בנושא חדש היא החלטה פוליטית, למרות שהסוגיה כביכול היא סוגיה משפטית.
<מרב ישראלי: יש לגיטימיות לכך - - -
<סיגל קוגוט: זה תלוי.
<סיגל קוגוט: אם ועדת הכנסת תחליט שמשהו הוא לא נושא חדש ובמהותו הוא כן נושא חדש ובעצם כן מדלגים על קריאה ראשונה, אני לא חושבת שהחלטתה תעמוד.
<סיגל קוגוט: מצד שני, כאן אנחנו במקרה ההפוך.
<סיגל קוגוט: לפעמים ועדת הכנסת יכולה להחליט שהיא לא רוצה לכלול נושא מסוים והיא יכולה לעשות.
<מרב ישראלי: זה לעניין ההתעקשות.
<סיגל קוגוט: ברור שמשפטית זה לא נושא חדש.
<רון דרור: בהצעת החוק המקורית זה חל על כל נותני שירותי המטבע.
אברהם מיכאלי: אין לך סמכות, אדוני היושב ראש.
<דורית ואג: לדעתי אי-אפשר לעשות רביזיה עד שוועדת הכנסת לא תחליט.
<רון דרור: הצעת החוק המקורית חלה על כל נותני שירותי המטבע, לא רק על חלפנים.
<דורית ואג: אני אבטל את הרביזיה כי אתה לא יכול להמשיך עד שוועדת הכנסת קובעת.
<דורית ואג: הרביזיה לא תהיה ב-10:50.
דוד רותם: רבותיי, אנחנו נעביר את ההחלטה לוועדת הכנסת.
דוד רותם: אנחנו נדאג שוועדת הכנסת תכונס עוד היום.
דוד רותם: על סדר-היום: הצעת חוק הבחירות לכנסת (תיקון מס' 61) (והעלאת אחוז החסימה והגברת המשילות), התשע"ג-2013.
דוד רותם: דב, בבקשה.
דב חנין: אדוני היושב ראש, בוקר טוב לך ולחברי הוועדה.
דב חנין: אני חושב שיש טעם כבד לפגם שבסוגיה כל-כך רצינית ומהותית אנחנו מתכנסים בשעה 3:20 בבוקר, שהיא שעה ראויה כמו כל שעה אחרת אבל היא לא שעה נכונה לדיון שקול ורציני בסוגיה כל-כך משמעותית.
דב חנין: השאלה שעומדת בפנינו, השאלה שעליה אנחנו ביקשנו את הרביזיה, היא שאלה אחת והיא הנושא של גובהו של אחוז החסימה.
דב חנין: זוהי סוגיה שיש לה הרבה משמעויות.
דב חנין: יש לה הרבה השלכות על ציבורים שונים ומגוונים.
דב חנין: יש לה השלכות על מפלגות אידיאולוגיות.
דב חנין: חלק מהנוכחים פה, גם מהימין וגם מהשמאל, שייכים למלגות אידיאולוגיות.
דב חנין: מפלגות כאלה נמצאות, על-פי ההצעה, בסכנה מאוד גבוהה, שהן לא תוכלנה להיות מיוצגות בכנסת.
דב חנין: להצעה הזאת יש משמעויות מאוד מרחיקות לכת לגבי ציבורים שהם ציבורי מיעוט בחברה הישראלית: האוכלוסייה הערבית, הציבור החרדי.
דב חנין: היום הציבור החרדי מאורגן ומאוגד במפלגה או ברשימה אחת שכולל שתי מפלגות והציבור החרדי הספרדי מאוגד בעוד מפלגה אחת, אבל אנחנו לא יכולים לומר בוודאות מה יהיו פני הדברים בעתיד.
דב חנין: אני חושב שזאת טעות לשלול מציבורי מיעוט את היכולת שלהם להתארגן ולבטא את עצמם בצורה פוליטית באופן דיפרנציאלי.
דב חנין: מעבר לכך, ההחלטה על אחוז החסימה מציבה חסם כניסה מאוד גבוה בפני קבוצות חדשות שרוצות להתארגן, לרוץ לבחירות ולהיות מיוצגות בזירה הפוליטית.
דב חנין: כשאנחנו יוצרים חסם כניסה גבוה לגורמים להצטרף לזירה המפלגתית הפוליטית הפורמאלית, אנחנו לא מעלימים אותם מהמציאות אלא אנחנו אומרים להם שהזירה הרלוונטית להם היא הזירה שמחוץ לפרלמנט.
דב חנין: בדבר הזה אין תועלת.
דב חנין: זה לא שהזרמים ייעלמו מהמציאות.
דב חנין: זה אומר שהזרמים האלה יתבטאו מחוץ לפרלמנט ומחוץ לפוליטיקה הפורמאלית.
דב חנין: זה נזק מאוד גדול.
דב חנין: מפלגות קטנות, אדוני היושב ראש, לא הביאו לכנסת את שיטת הפריימריס המושחתים.
דב חנין: מפלגות קטנות גם לא הביאו לכנסת חברי כנסת שממונים על-ידי יושב ראש ומצייתים לכל הוראותיו.
דב חנין: מפלגות קטנות הביאו לכנסת חברי כנסת שונים, מגוונים, אבל תרמו לפרלמנטריזם הישראלי.
דב חנין: אנשים כמו תופיק טובי, חיים אורון, שלא היו נבחרים לכנסת אם אחוז החסימה היה עומד על האחוז שאתם מציעים.
דב חנין: חבר כנסת כמו שלמה לורנץ מאגודת ישראל בזמנו.
דב חנין: גם הוא שייך למחנה הזה.
דב חנין: אם נלך למחנה ההפוך מהבחינה האידיאולוגית, חבר הכנסת אריה אלדד, שכיהן פה כמה כנסות.
דב חנין: אדם ששייך למחנה ההפוך במאה שמונים מעלות.
אורי מקלב: הם גם הביאו את חבר הכנסת איווט ליברמן.
אורי מקלב: אם ההצעה הזאת היתה מתקבלת אז ישראל ביתנו לא היתה עוברת את אחוז החסימה.
דב חנין: אני התייחסתי לתרומות שהיו לפרלמנטריזם הישראלי, לא התכוונתי לדבר על הנזקים.
דב חנין: זה נכון שאם האחוז הזה - - -
דוד רותם: אתה אמרת בדיוק את אותם דברים בישיבה הקודמת, אחד לאחד.
עדי קול: גם אני, אחד לאחד
דב חנין: טוב שאתה זוכר, כבר הרווחתי משהו.
דב חנין: אם אתה זוכר את שלמה לורנץ בשעה כזאת של הלילה כבר השגתי.
דב חנין: אני רוצה לסכם ולומר כך, אדוני היושב ראש.
דב חנין: כדי לא לחזור על הדברים שאמרתי, אני רוצה לומר את הדבר הבא.
דב חנין: אני חושב שאתם בקואליציה תעשו שגיאה אם תקיימו כרגע הצבעה על הרביזיה בנושא הזה.
דב חנין: המשמעות של ההצבעה הזאת תהיה שלא תהיה אפשרות נוספת לתקן את הנקודה הזאת של גובהו של אחוז החסימה לפני הקריאה הראשונה.
דב חנין: אני אומר את הדברים מכיוון שאני יודע שיש התלבטות בסיעות הקואליציה.
דב חנין: ישנן דעות שונות ומחשבות שונות איזה אחוז הוא האחוז הנכון.
דב חנין: אני חושב שראוי, לכן, לאפשר גם לכם בקואליציה לנהל בתוככם את הדיון הראוי, הרציני והשקול בעניין הזה.
דב חנין: לכן, הפניה שלי אליך, אדוני היושב ראש, היא לעשות כמו שעושים במקרים רבים במצבים האלה: לקיים היום את הדיון ברביזיה, לשמוע את הטענות שלנו חברי הכנסת, ובהסכמת כל המשתתפים פה לדחות את ההצבעה על הרביזיה למועד אחר.
דב חנין: אני מציע.
דוד רותם: בסדר, לפני 4 שעות הצעת לי הצעה אחרת.
דב חנין: אני מציע הרבה הצעות.
דב חנין: לא כל ההצעות שלי מתקבלות עדיין בכנסת, עוד יגיעו ימים יותר טובים.
דב חנין: בינתיים חלק מההצעות שלי עדיין לא מתקבלות.
רוברט אילטוב: הכנסת היא דינמית לכן ההצעות משתנות.
דב חנין: הכנסת היא דינאמית, כרגע כמה מהן לא מתקבלות אבל בסוף הן כולן תתקבלנה.
דב חנין: לכן אני מציע שחלק מההצעות שלי יתקבלו היום.
דב חנין: אני מציע את ההצעה הזאת, שמאפשרת לכם את אותה מידה של גמישות וחשיבה כדי שלא תנעלו את עצמכם בצורה מיותרת ולא מועילה לפני הקריאה הראשונה.
דב חנין: אלה הנימוקים שלי.
דב חנין: אני מניח שלחבריי יש נימוקים נוספים אבל אני עמדתי במסגרת שנתת לי.
מיכל בירן: חידשת ועמדת במשימה.
אורית סטרוק: אני רוצה לנצל את ההזדמנות.
אורית סטרוק: לא יכולתי להיות כאן בדיונים הקודמים ולכן לא הספקתי להביע דעה על החוק.
אורית סטרוק: אני מסכים עם דבריו של דב חנין.
אורית סטרוק: בהתייחס לסוגיית אחוז החסימה, החוק הזה הוא חוק שמדיר מהזירה הציבורית והפרלמנטרית קבוצות מיעוט אידיאולוגיות.
אורית סטרוק: אם הן לא תהיינה בזירה הזאת, הדבר עלול להביא לקרעים חמורים בעם.
אורית סטרוק: אני סבורה שבמצב הפנים חברתי בחברה הישראלית, הדבר הזה עשוי להביא לאסון חברתי.
אורית סטרוק: הסיבה היחידה שאני מצביעה בעד החוק הזה זאת מחויבות קואליציונית.
אורי מקלב: זאת לא סיבה, זה איום ונורא.
אורית סטרוק: לרשימת חברי הכנסת המעולים שהיינו עלולים להפסיד אם החוק הזה היה עובר, אני רוצה להוסיף את דב חנין בעצמו.
מרב מיכאלי: אני רוצה להגיד במסגרת הדברים הרבים שלא הספקנו לדבר עליהם ברצינות ולבדוק אותם לעומק בזמן המאוד קצר והלא סביר שעמד לרשותנו לדיון בחוק המאוד חשוב הזה, שבאמת כרוך בשינויים קונסטיטוציוניים משמעותיים הוא באמת הדבר הזה של מה תהיה המשמעות, לא של המפה הפוליטית, כפי שהיא תבוא לידי ביטוי בבחירות שבהן זה יהיה אחוז החסימה, אלא באמת של התוצאות שעלולות להיות באמת קשות לכל הציבורים שלא יהיה להם ייצוג פוליטי ושלא תהיה להם נגישות לעולם הפוליטי.
מרב מיכאלי: אני באמת חושבת שזה דבר שאי-אפשר להפריז בסכנה שהוא יכול להביא.
מרב מיכאלי: זה סוג של סיכונים שאסור בכלל לקחת.
מרב מיכאלי: לא אך ורק מסיבות מוסריות, שגם הן רלוונטיות וייצוגיות היא דבר חשוב בדמוקרטיה ונגישות לדמוקרטיה וכדומה, אלא באמת, אמרה חברת הכנסת סטרוק, קרעים בחברה.
מרב מיכאלי: אני אגיד אלימות ואני אגיד, באמת פירוק במובנים מאוד עמוקים.
מרב מיכאלי: זה דבר שאני חושבת שלמדינת ישראל ולחברה הישראלית אסור להן היום להסתכן, בטח לא כשזה נתון לבחירתנו.
דוד רותם: בתקופת הפגרה כשנכין את החוק לקריאה שנייה ושלישית, נעסוק גם בשאלה הזאת.
אברהם מיכאלי: אדוני היושב ראש, אני לא מודה לך שאתה לא מקיים את הישיבה בשעה הזאת.
אברהם מיכאלי: ביקשתי ממך לקיים את הישיבה מחר בשעות יותר נורמאליות אבל לצערנו אתה לא קשוב לחברים.
אברהם מיכאלי: אנחנו לא בעונש ואנחנו לא חייבים בשעה 4 בבוקר לקיים את הישיבה הזאת.
עדי קול: הרבה לפני 4.
אברהם מיכאלי: אני חושב שהרביזיה הזאת נועדה, אכן, שאתה תהיה קשוב להמשך הדיון, שאתה מבטיח שלא יהיה בלי דיון רחב.
אברהם מיכאלי: הרביזיה הזאת קצת מעידה על איזה חיפזון שיש עליך ועל הלחץ שיש עליך לקדם את החוק בכל מחיר ובכל מצב מבלי להתחשב בטיעונים שאנחנו רוצים לעלות ולא מספיקים להעלות בדיונים של 4 בבוקר.
דוד רותם: למה אנחנו פה בארבע לפני בוקר?
משה מזרחי: שאלה טובה מאוד.
משה מזרחי: יש משבר חוקתי חריף, הדמוקרטיה בסכנה.
אברהם מיכאלי: האופוזיציה בלבלה את הלילה, הרסה את הלילה למרות שהיו לה הסכמות והשאירה אותנו כאן.
אברהם מיכאלי: אז נמשיך, אז נישאר כאן.
אברהם מיכאלי: הגלגל מסתובב, היית באופוזיציה תקופה מסוימת ואתה תהיה באופוזיציה בתקופה מסוימת.
אברהם מיכאלי: זה כנראה יהיה בזכות החוק הזה שאתה מעביר.
אברהם מיכאלי: אתה יודע, החוק הזה שאתה מעביר - אתה יודע, החוק הזה, לפי הניתוחים של ועדת הבחירות המרכזית, לו החוק הזה היה קיים בבחירות הנוכחיות, אתה לא היית יו"ר ועדת החוקה.
אברהם מיכאלי: בוא תנתח את הנתונים שהם מוסרים לנו ואתה תראה שהסיכויים שלך לא היו גדולים להיות יו"ר ועדת החוקה.
מיכל בירן: תסביר, זה מעניין.
אברהם מיכאלי: תקראו את הטבלה.
אברהם מיכאלי: אני לא רוצה לעשות את זה בארבע לפנות בוקר.
דוד רותם: אז מה היה, היה אסון כל-כך?
אורית סטרוק: מיכאלי, אתה היית היו"ר.
אברהם מיכאלי: לא, אני לא שמח להיות יו"ר ועדת חוקה.
אברהם מיכאלי: לכן אני ביקשתי את הרביזיה הזאת כדי שאתה תתעשת.
אברהם מיכאלי: תיתן לנו בסך הכול כמה ימים לפני שאתה מביא את החוק הזה?
אברהם מיכאלי: מה הלחץ?
אברהם מיכאלי: אתה חייב להביא את זה דווקא במושב הזה?
אברהם מיכאלי: אם כך, השיקולים שלך לא ענייניים.
אברהם מיכאלי: אם השיקולים שלך לא ענייניים, מותר לנו לבוא ולבקש ממך שתרחיב את הדיון בעניין הזה.
אברהם מיכאלי: תביא את המומחים שביקשנו להביא ולצערנו לא הבאנו בדיון הרחב שלא התאפשר לנו.
אברהם מיכאלי: את הנימוקים הענייניים כבר מנינו וחבל לחזור עליהם.